Sarah Grand

Sarah Grand (1854–1943), syntyjään Frances Elizabeth Bellenden Clarke oli englantilainen kirjailija, feministi ja naisten äänioikeuden puolesta kampanjoinut suffragetti. Feministinä hän kiinnitti huomionsa erityisesti siihen, että miehiä ja naisia koskivat eri säännöt. http://victorianweb.org/authors/grand/bio.html == Elämänvaiheita == === Alkuvaiheet === Frances Clarke syntyi Irlannissa asuvalle englantilaiselle perheelle. Isän kuoltua vuonna 1861 Francesin äiti päätti muuttaa lapsineen sukulaisten luo. Clarke halusi opiskella, mutta koulun opetus oli hänestä heikkotasoista, tyttöjen opetukseen ei panostettu, mutta pojista haluttiin oppineita herrasmiehiä. Clarke joutui koulussa hankaluuksiin opettajien kanssa ja tunsi itsensä muutenkin onnettomaksi. Hän päätti muuttaa elämänsä avioitumalla itseään huomattavasti vanhemman sotilaslääkärin, David Chambers McFallin kanssa. Ikäeroa puolisoilla oli 23 vuotta. http://web.archive.org/web/20120606182929/http://faculty.nipissingu.ca/annbg/myweb/sarah_grand.htm Aviomies lupaili vaimolleen opiskelumahdollisuuksia ja tilaisuuden nähdä maailmaa. Avioparille syntyi yksi poika, ja sen jälkeen he matkustelivat miehen töiden vuoksi Lähi-idässä, Kiinassa, Hongkongissa ja Japanissa. Englantiin palattiin Vuonna 1879. Mies oli jo lähellä viittäkymmentä ja täysinpalvelleena eläköitymässä. Tästä huolimatta mies otti vastaan työn suljetussa sairaalassa, jossa pidettiin vankilamaisissa olosuhteissa sukupuolitauteja sairastavia prostituoituja. Clarke alkoi olla vähitellen onneton. Hän ei pitänyt miehensä juopottelusta, naisten vikittelemisestä ja erikoisista seksihaluista. Kun avioparin yhteinen poika Archie oli aikuinen, Clarke päätti jättää miehensä ja omistautua kirjallisuudelle sekä naisten ääniokeuden ajamiselle. === Madame Sarah Grand === Vuonna 1891 Clarke muutti Lontooseen, Kensingtoniin. Hän alkoi käyttää nimeä Sarah Grand. Hänen ensimmäinen kirjansa The Heavenly Twins ilmestyi vuonna 1893. Kirja oli menestys, siitä otettiin kuusi painosta ja se myi yli 20 000 kappaletta. Kirja kertoi ongelmista, jotka seksuaalisesti rajattomat aviomiehet aiheuttavat perheelleen. Ongelmana oli muun muassa syfilis, jonka miehet voivat tarttuttaa vaimoileen ja lapsilleen. Sairaus oli tuolloin parantumaton. http://victoriansecrets.co.uk/authors/sarah-grand/ Clarke käytti nyt itsestään nimeä Sarah Grand osoittaakseen itsenäisyyttään, feminismiään ja omistaumistaan aikansa uusi nainen- ajatuksille. Hän liittyi vuonna 1881 perustettuun Rational Dress Societyyn. Sen vaati naisille oikeutta pukeutua vaatteisiin, jotka eivät rajoita liikkumista eivät vahingoita terveyttä. Se vastusti krinoliinia, tiukkaa korsettia ja painavia korkokenkiä. Lisäksi hän oli perustajajäsenenä Women Writers’ Suffrage Leaguessa, joka kokosi riveihinsä naisten äänioikeutta vaatineita naiskirjailijoita. Grand oli hyvissä väleissä poikapuolensa Haldanen kanssa, joka oli näyttelijä. Hän liittyi tämän perheen mukaan Yhdysvaltojen kiertueelle ja piti siellä luentoja ajan feminismin pääkysymyksistä. Ne olivat vaatimus äänioikeudesta, täysi- ikäisten naisten vapaus holhouksesta sekä oman elämän hallinta. Hän propagoi myös voimakkaasti naisten oikeudesta polkupyöräillä. Kiertue kesti neljä kuukautta. On kuitenkin syytä huomata, että Grandin ajan feminismiin kuului nykyaikana kyseenalaisina pidettyjä asioita kuten eugeniikka ja huoli valkoisen rodun heikkenemisestä. http://victorianweb.org/authors/grand/bio.html Kiireisen poliittisen uransa ohella Grand yritti pitää yllä kirjallista uraansa. Yksikään kirjoista ei saavuttanut samaa menestystä kuin The Heavenly Twins. Hän alkoi vähitellen menettää kiinnostustaan kirjoittamiseen. Mark Twain kommentoi Grandin kirjoja, että kissakin kirjoittaisi parempaa tekstiä. George Bernard Shaw sen sijaan piti häntä merkittävänä lahjakkuutena. http://www.newyorker.com/magazine/2010/06/28/marginal http://historyofbath.org/images/BathHistory/Vol%2013%20-%2010.%20Denney%20-%20Madam%20Sarah%20Grand,%20Mayoress%20of%20Bath.pdf === Viimeiset vuodet === Britannian naiset saivat äänioikeuden ensimmäisen maailmansodan jälkeen. Grandin maine alkoi vähitellen hiipua. Hän muutti vuonna 1920 Bathiin ja aloitti virkakauden sen pormestarina vuonna 1922. Virkakausi päättyi vuonna 1929. Hän oli tehtävässään suosittu ja häntä pyydettiin jatkamaan, mutta tähän hän ei suostunut. Tämän jälkeen hän asui eläkevuotensa Bathissa. Viimeiset vuotensa Grand eli köyhyydessä. Hän asui Bathissa aina vuoteen 1942, jolloin saksalainen lentopommi tuhosi hänen talonsa. Hän kuoli seuraavana vuonna. Muistokirjoituksessa hänen kehuttiin laajentaneen englantilaisen kirjallisuuden aiheita ja niiden käsittelytapoja. == Lähteet == == Lisää aiheesta == * http://www.canterbury.ac.uk/guides/library/library-guide-sarah-grand Luokka:Englantilaiset kirjailijat Luokka:Brittiläiset feministit Luokka:Vuonna 1854 syntyneet Luokka:Vuonna 1943 kuolleet